103. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1111374/9160/2152/0014 της 26 Αυγ./9 Σεπτ. 1993 (ΦΕΚ Β΄ 700) Όροι, προϋποθέσεις και διαδικασία ορισμού φορολογικού αντιπροσώπου υπό υποκειμένους εγκαταστημένους εκτός Ελλάδας, υποχρεώσεις και δικαιώματα αυτών. Έχοντας υπόψη: 1.Τις διατάξεις των άρθρ. 9, 11, 12, 28, 29, 54 παρ. 2 και της παρ. 3 του άρθρ. 58 του Νόμ. 1642/86 για την εφαρμογή του φόρου προστιθέμενης αξίας και άλλες διατάξεις (ΦΕΚ 125 Α΄), όπως ισχύει. 2.Τις διατάξεις της υποπερίπτ. γη΄ της περίπτ. γ΄ του άρθρ. 38 του Κ.Β.Σ. (Π.Δ. 186/1992 ΦΕΚ Α΄ 84). 3.Τις συνδυασμένες διατάξεις της παρ. 7 του άρθρ. 22 και τα σημεία α και β της παρ. 1 του άρθρ. 21 της Οδηγίας 77/388/ΕΟΚ, όπως ισχύει. 4.Την αριθ. Υ.2009/20.5.1993 κοινή απόφαση του Πρωθυπουργού και του Υπουργού Οικονομικών (ΦΕΚ 365/Β΄) περί ανάθεσης αρμοδιοτήτων Υπουργού Οικονομικών στους Υφυπουργούς Οικονομικών. 5.Την ανάγκη να καθορισθούν οι όροι, οι προϋποθέσεις και η διαδικασία για τον ορισμό φορολογικού αντιπροσώπου των εγκατεστημένων εκτός Ελλάδος υποκειμένων στο φόρο οι οποίοι ενεργούν φορολογητέες πράξεις στο εσωτερικό της χώρας, καθώς και τα δικαιώματα και οι υποχρεώσεις των αντιπροσώπων αυτών. 6.Το γεγονός ότι η απόφαση αυτή δεν συνεπάγεται δαπάνη για τον Προϋπολογισμό του Κράτους, δεδομένου ότι θεσπίζει διαδικασία εφαρμογής διατάξεων του Νόμ. 1642/1986, αποφασίζουμε: Καθορίζουμε τους όρους, τις προϋποθέσεις και τη διαδικασία ορισμού φορολογικού αντιπροσώπου από υποκειμένους στο φόρο προστιθέμενης αξίας εγκατεστημένους εκτός Ελλάδος, καθώς και τις υποχρεώσεις και τα δικαιώματα των αντιπροσώπων αυτών, σύμφωνα με τα διαλαμβανόμενα στα επόμενα άρθρα. (Αντί για τη σελ. 136,439) Σελ. 136,439(α) Τεύχος 1438 Σελ. 1 Βιβλία και Φορολογικά Στοιχεία 27.Β.δ.102-103 Πράξεις για τις οποίες απαιτείται ορισμός  φορολογικού αντιπροσώπου. Άρθρ.1.-1.Οι υποκείμενοι στο φόρο, οι οποίοι είναι εγκατεστημένοι εκτός Ελλάδος και δεν έχουν αποκτήσει τις προϋποθέσεις ώστε να θεωρηθεί ότι έχουν μόνιμη εγκατάσταση στην Ελλάδα, σύμφωνα με τις διατάξεις της φορολογίας εισοδήματος, υποχρεούνται να ορίζουν φορολογικό αντιπρόσωπο στην Ελλάδα, για οποιαδήποτε πράξη ενεργούν στο εσωτερικό της χώρας για την οποία τόπος φορολογίας είναι η Ελλάδα και ιδίως για τις ακόλουθες πράξεις: α)εισαγωγές ή ενδοκοινοτικές αποκτήσεις αγαθών, β)παράδοση αγαθών ή χρησιμοποίηση αγαθών κατά τις διατάξεις της παρ. 3 του άρθρ. 7 του Νόμ. 1642/86, καθώς και εξαγωγή αυτών, τα οποία κατά το χρόνο γένεσης της φορολογικής υποχρέωσης βρίσκονται στο εσωτερικό της χώρας, γ)εγκατάσταση ή συναρμολόγηση αγαθών στο εσωτερικό της χώρας, από τον προμηθευτή των αγαθών, δ)εργασίες συναφείς με ακίνητα, τα οποία βρίσκονται στην Ελλάδα, ε)ενδοκοινοτική μεταφορά αγαθών με τόπο αναχώρησης το εσωτερικό της χώρας, εργασίες παρεπόμενες της μεταφοράς αυτής, καθώς και η διαμεσολάβηση για τις πράξεις αυτές, εφόσον ο λήπτης των υπηρεσιών αυτών δεν είναι εγγεγραμμένος στο Μητρώο ΦΠΑ/VIES, στην Ελλάδα ή σε άλλο κράτος μέλος της Κοινότητας, στ)μίσθωση μεταφορικών μέσων, εφόσον ο εκμισθωτής είναι εγκαταστημένος εκτός Κοινότητας και ο μισθωτής είναι εγκαταστημένος στην Ελλάδα και χρησιμοποιεί το μεταφορικό μέσο στο εσωτερικό της χώρας, ζ)πολιτιστικές, καλλιτεχνικές, αθλητικές, επιστημονικές, εκπαιδευτικές, ψυχαγωγικές ή παρόμοιες δραστηριότητες, καθώς και υπηρεσίες οργάνωσης των εκδηλώσεων αυτών ή παρεπόμενες αυτών, εφόσον εκτελούνται υλικά στο εσωτερικό της χώρας, η)υπηρεσίες συναφείς με ενσώματα κινητά αγαθά, που βρίσκονται στην Ελλάδα, εφόσον αυτές εκτελούνται υλικά στο εσωτερικό της χώρας, θ)παραδόσεις αγαθών κατά τη διάρκεια της μεταφοράς από την Ελλάδα προς άλλο κράτος μέλος, προς επιβάτες αεροπλάνων, πλοίων, τρένων ή αυτοκινήτων, που εκτελούν ενδοκοινοτικές μεταφορές προσώπων, ι)πωλήσεις από απόσταση, με λήπτες πρόσωπα εγκαταστημένα στην Ελλάδα, εφόσον πληρούνται οι όροι και οι προϋποθέσεις για την φορολόγηση των πράξεων αυτών στην Ελλάδα, Σελ. 136,440(α) Τεύχος 1438 Σελ. 2 ια)εισαγωγή αγαθών στην Ελλάδα, τα οποία στη συνέχεια αποστέλλονται ή μεταφέρονται σε άλλο κράτος μέλος. 2.Δεν απαιτείται ο ορισμός φορολογικού αντιπροσώπου: α)για την παροχή υπηρεσιών οι οποίες εμπίπτουν στις διατάξεις του άρθρ. 12, παρ. 3 και 4 του Νόμ. 1642/86, β)σε περίπτωση εφαρμογής μέτρων απλοποίησης τριγωνικών συναλλαγών του άρθρ. 29 παρ. 4 περίπτ. ε΄ του Νόμ. 1642/86, όπως ισχύει. «Άρθρ.1α.-Πράξεις για τις οποίες δεν απαιτείται ορισμός φορολογικού αντιπροσώπου. Δεν απαιτείται ορισμός φορολογικού αντιπροσώπου: α) Στην περίπτωση εξαγωγής αγαθών από εγκαταστημένο στο εσωτερικό της χώρας πωλητή που ενεργεί στο όνομα του και για λογαριασμό αγοραστή που είναι εγκατεστημένος σε άλλο κράτος μέλος της Ευρωπαϊκής Ένωσης, εφόσον: -Η εντολή προς εξαγωγή των πωλουμένων αγαθών αποδεδειγμένα δίνεται από τον εγκατεστημένο στην Κοινότητα αγοραστή προς τον εγκατεστημένο στο εσωτερικό της χώρας πωλητή πριν από την έκδοση των οικείων φορολογικών στοιχείων. -Στα εκδιδόμενα από τον πωλητή φορολογικά στοιχεία (Δελτία Αποστολής Τιμολόγιο ή Τιμολόγιο Πώλησης - Δελτίο αποστολής) εκδίδονται μεν στο όνομα του αγοραστή αναγράφονται όμως και τα στοιχεία του παραλήπτη των εμπορευμάτων στην τρίτη χώρα. 27.Β.δ.103 Βιβλία και Φορολογικά Στοιχεία -Κατέχει αντίγραφο του ενιαίου Διοικητικού εγγράφου (Ε.Δ.Ε. - διασάφησης εξαγωγής) που κατέθεσε στο όνομα του και για λογαριασμό του πελάτη του αγοραστή, στην οποία και επισυνάπτονται τα παραπάνω φορολογικά στοιχεία. β)Στην περίπτωση ενδοκοινοτικής μεταφοράς αγαθών και παροχής υπηρεσιών διαμεσολάβησης, για την πραγματοποίηση των πράξεων αυτών, σύμφωνα με τις διατάξεις της περίπτωσης γ' της παραγράφου 2 του άρθρου 12, όταν οι υπηρεσίες αυτές παρέχονται από πρόσωπα που στερούνται ΑΦΜ/ΦΠΑ στην Ευρωπαϊκή Ένωση σε λήπτη που διαθέτει ΑΦΜ/ΦΠΑ στο εσωτερικό της χώρας. 2.Πράξεις της προηγούμενης παραγράφου που πραγματοποιήθηκαν χωρίς φόρο, από 1.1.1993 μέχρι την έκδοση της παρούσας, εφόσον δεν τηρήθηκαν οι προϋποθέσεις που ορίζονται από την ίδια ως άνω παράγραφο, οι ενδιαφερόμενοι δύνανται μέσα σε προθεσμία τριάντα (30) ημερών από την ημερομηνία έκδοσης της απόφασης αυτής, να εφοδιαστούν με τα προβλεπόμενα από την παράγραφο 1 του άρθρου αυτού δικαιολογητικά για την οριστικοποίηση της απαλλαγής αυτής. Το άρθρ. 1α προστέθηκε με την 1077223/4331/0014/29 Ιουν.-12 Ιουλ. 1995 (ΦΕΚ Β΄612), απ/ Υπ. Οικονομικών. Διαδικασία ορισμού φορολογικού αντιπροσώπου Άρθρ.2.-1.Τα πρόσωπα που ενεργούν τις πράξεις του προηγούμενου άρθρου υποχρεούνται να ορίσουν μοναδικό φορολογικό αντιπρόσωπό τους στην Ελλάδα, πριν από την πραγματοποίηση των πράξεων αυτών. 2.Ο ορισμός του μοναδικού φορολογικού αντιπροσώπου γίνεται με σχετικό πληρεξούσιο έγγραφο, στο οποίο θα γίνεται ρητή μνεία για τη μοναδικότητα του οριζόμενου φορολογικού αντιπροσώπου. Το έγγραφο αυτό, εφόσον καταρτίζεται εκτός Ελλάδος, θεωρείται από την ελληνική προξενική αρχή του τόπου όπου είναι εγκαταστημένος ο υποκείμενος στο φόρο εντολέας. Στην περίπτωση, που το έγγραφο αυτό καταρτίζεται εντός Ελλάδος, θεωρείται από το Προξενείο της χώρας της οποίας έχει την υπηκοότητα ή εφόσον η δραστηριότητα η σχετική με την πληρεξουσιότητα αναπτύσσεται σε άλλη χώρα από το Προξενείο της χώρας αυτής. Με τη θεώρηση βεβαιώνεται ότι, κατά τύπο το πληρεξούσιο δεσμεύει τον εντολέα για τις πράξεις του αντιπροσώπου και κατά το δίκαιο της χώρας που είναι υπήκοος ή ασκεί τη δραστηριότητά του κατά περίπτωση ο εντολέας. 3.Ως φορολογικός αντιπρόσωπος ορίζεται πρόσωπο, φυσικό ή νομικό, με εξαίρεση τα μη υποκείμενα στο φόρο νομικά πρόσωπα, το οποίο έχει την έδρα της επαγγελματικής του δραστηριότητας ή τη μόνιμη εγκατάστασή του ή ελλείψει αυτών την κατοικία του ή τη συνήθη διαμονή του στην Ελλάδα. Το πρόσωπο αυτό πρέπει να είναι φερέγγυο, πλήρως ικανό για δικαιοπραξία, εφόσον πρόκειται για φυσικό πρόσωπο ή να λειτουργεί νόμιμα εφόσον πρόκειται για νομικό πρόσωπο, να αποδεχθεί το διορισμό του και να μην έχει υποπέσει στις παραβάσεις: α)των διατάξεων του άρθρ. 30 του Κ.Β.Σ. (Π.Δ. 186/1992 ΦΕΚ 84-Α΄) που επισύρουν ανακρίβεια των βιβλίων, β)της παρ. 3 του άρθρ. 48 του Νόμ. 1642/86, όπως ισχύει. Υποχρεώσεις και δικαιώματα  φορολογικού αντιπροσώπου Άρθρ.3.-1.Ο φορολογικός αντιπρόσωπος που αποδέχεται το διορισμό του, υποχρεούται να υποβάλει δήλωση έναρξης εργασιών για τη συγκεκριμένη αντιπροσώπευση στην αρμόδια για τη φορολογία του εισοδήματός του ΔΟΥ ή στη ΔΟΥ που έχει την έδρα της επιχείρησής του. Με τη δήλωση αυτή συνυποβάλλει αντίγραφο του πληρεξουσίου εγγράφου που προβλέπεται από τις διατάξεις της παρ. 2 του προηγούμενου άρθρου, καθώς και υπεύθυνη δήλωση του Νόμ. 1599/86, περί αποδοχής του διορισμού του, ως φορολογικού αντιπροσώπου, εφόσον αυτή δεν προκύπτει από το πληρεξούσιο έγγραφο. 2.Με την υποβολή της δήλωσης έναρξης από τον αντιπρόσωπο χορηγείται στον εντολέα Αριθμός Φορολογικού Μητρώου. Ο αριθμός αυτός αρχίζει από 98 εφόσον πρόκειται για εντολέα – νομικό πρόσωπο ή από τη σειρά των ΑΦΜ των φυσικών προσώπων, εφόσον πρόκειται για εντολέα φυσικό πρόσωπο. Σε περίπτωση μεταβολής του αντιπροσώπου ο ΑΦΜ του εντολέα παραμένει ο ίδιος, όπως και σε περίπτωση υποβολής δήλωσης παύσης και εκ νέου έναρξης εργασιών του ίδιου εντολέα, έστω και με διαφορετικό αντιπρόσωπο. Στα στοιχεία του αντιπροσώπου στη δήλωση έναρξης του εντολέα, ως ΑΦΜ αναγράφεται ο μοναδικός ΑΦΜ (φυσικού ή νομικού προσώπου) που του έχει χορηγηθεί για τις δικές του φορολογικές υποχρεώσεις. (Αντί για τη σελ. 136,441) Σελ. 136,441(α) Τεύχος 1438 Σελ. 3 Βιβλία και Φορολογικά Στοιχεία 27.Β.δ.103 3.Ο φορολογικός αντιπρόσωπος έχει όλα τα δικαιώματα και τις υποχρεώσεις των υποκειμένων στο φόρο που απορρέουν από τις διατάξεις του Νόμ. 1642/86, όπως ισχύει, καθώς και του Π.Δ. 186/1992 περί Κ.Β.Σ. Στην περίπτωση πωλήσεων από απόσταση ο φορολογικός αντιπρόσωπος θεωρείται ότι πραγματοποιεί ενδοκοινοτικές αποκτήσεις αγαθών για τα αποστελλόμενα από τον εντολέα του αγαθά προς τους πελάτες τους στο εσωτερικό της χώρας. 4.Επίσης, ο φορολογικός αντιπρόσωπος, έχει ειδικότερα και τις εξής υποχρεώσεις: α)Τηρεί εκτός από τα βιβλία που προβλέπονται από τις διατάξεις του άρθρ. 4 του Κ.Β.Σ., για τη δική του δραστηριότητα και ειδικό βιβλίο φορολογικού αντιπροσώπου, για κάθε εντολέα, το οποίο θεωρείται από τον αρμόδιο Προϊστάμενο Δ.Ο.Υ. και στο οποίο καταχωρούνται διακεκριμένα: αα)οι πράξεις της παρ. 1 του άρθρ. 1 της παρούσας, ββ)οι πωλήσεις προς εγκατεστημένους στο εσωτερικό της χώρας πελάτες του εντολέα, γγ)οι δαπάνες για λογαριασμό του εντολέα, δδ)ο Φ.Π.Α. που αναλογεί. Αντί της τήρησης χωριστού βιβλίου φορολογικού αντιπροσώπου, για κάθε εντολέα, μπορεί να θεωρηθεί και να τηρηθεί ενιαίο βιβλίο, για περισσότερους εντολείς, στο οποίο καταχωρούνται τα παραπάνω δεδομένα, σε ιδιαίτερο χώρο κατά εντολέα. Η ενημέρωση του βιβλίου αυτού γίνεται εντός 15 ημερών από την έκδοση ή λήψη του κατά περίπτωση δικαιολογητικού. Ως ακαθάριστα έσοδα προκειμένου να κριθεί η κατηγορία βιβλίων που υποχρεούται να τηρεί ο φορολογικός αντιπρόσωπος κατά τις διατάξεις του Κ.Β.Σ., λαμβάνονται υπόψη μόνο οι προμήθειες που λαμβάνει. β)Εκδίδει, υποβάλλει και διαφυλάσσει τα στοιχεία που ορίζονται από τις διατάξεις του Κ.Β.Σ. Ειδικά, στην περίπτωση χονδρικής πώλησης αγαθών τα οποία αποστέλλονται από τον εντολέα απευθείας προς τον τελικό παραλήπτη στο εσωτερικό της χώρας, το οικείο Τιμολόγιο – Δελτίο Αποστολής εκδίδεται από το φορολογικό αντιπρόσωπο. Στην περίπτωση αυτή το Τιμολόγιο – Δελτίο Αποστολής εκδίδεται εντός της ίδιας φορολογικής περιόδου του Φ.Π.Α., με βάση το οικείο φορολογικό στοιχείο (έγγραφο) του εντολέα. Τα φορολογικά στοιχεία του φορολογικού αντιπροσώπου, εκδίδονται από ιδιαίτερη σειρά κατά εντολέα. Στα στοιχεία αυτά πέραν από τα οριζόμενα στην παρ. 5 του άρθρ. 18 του ΚΒΣ, αναγράφονται  Σελ. 136,442(α) Τεύχος 1438 Σελ. 4 ακόμη τα στοιχεία και ο ΑΦΜ του εντολέα, καθώς και το ονοματεπώνυμο ή η επωνυμία, η διεύθυνση, η αρμόδια ΔΟΥ και ο Α.Φ.Μ. του φορολογικού αντιπροσώπου. Για τη δικαιούμενη αμοιβή, ο φορολογικός αντιπρόσωπος εκδίδει προς τον εντολέα θεωρημένο τιμολόγιο, σύμφωνα με τα οριζόμενα από τις διατάξεις του άρθρ. 12 του Κ.Β.Σ., το οποίο και καταχωρεί στα τηρούμενα βιβλία της επιχείρησής του. Κατ’ εξαίρεση, στις περιπτώσεις συνδρομών βιβλίων, εφημερίδων και περιοδικών, καθώς και στις περιπτώσεις λιανικών πωλήσεων αγαθών από απόσταση, όταν η έκδοση των φορολογικών στοιχείων είναι εξαιρετικά δύσκολη, ο φορολογικός αντιπρόσωπος μπορεί να μη εκδίδει τα στοιχεία του Κ.Β.Σ., με την προϋπόθεση ότι ο εντολέας αποστέλλει μηνιαία εκκαθάριση ή ότι αυτή συντάσσεται από τον φορολογικό αντιπρόσωπο από στοιχεία που του διαθέτει ο εντολέας. Με βάση την εκκαθάριση αυτή γίνεται η ενημέρωση των βιβλίων και η απόδοση του Φ.Π.Α. «γ. Τηρεί θεωρημένο βιβλίο απογραφών, κατά είδος και ποσότητα, εφόσον ο εντολέας διατηρεί απόθεμα εμπορευμάτων στην Ελλάδα. Η περιγραφή του είδους γίνεται όπως ορίζουν οι διατάξεις του πρώτου εδαφίου της παρ. 3 του άρθρου 3 του Κ.Β.Σ. με ταυτόχρονη αναγραφή και του κωδικού αριθμού με τον οποίο προσδιορίζεται η ονομασία του είδους στην κοινή ονοματολογία των αγαθών, που περιλαμβάνεται στο ολοκληρωμένο τελωνειακό δασμολόγιο (TARIC)». Η περίπτ. γ΄ προστέθηκε με το άρθρ. 1 της 1133485/1095/0015/16-24 Δεκ. 1996 (ΦΕΚ Β΄1146) απ. Υπ. Οικονομικών. 27.Β.δ.103 Βιβλία και Φορολογικά Στοιχεία «5.Δικαιολογητικό εγγραφής στα βιβλία του τελικού παραλήπτη στο εσωτερικό της χώρας, για την αξία κτήσης των αγαθών, αποτελεί το Τιμολόγιο του εντολέα και για το φόρο Προστιθέμενης Αξίας το Τιμολόγιο, Δελτίο Αποστολής του Φορολογικού αντιπροσώπου. 6.Οι διατάξεις του άρθρου 20 του Κ.Β.Σ. (π.δ. 186/1992) εφαρμόζονται αναλόγως και για τα λαμβανόμενα ή εκδιδόμενα στοιχεία από φορολογικούς αντιπροσώπους, εφόσον οι εκδότες ή λήπτες αυτών είναι εγκαταστημένοι στην Ελληνική Επικράτεια». Οι παρ. 5 και 6 προστέθηκαν με το άρθρ. 2 της 1133485/1095/0015/16-24 Δεκ. 1996 (ΦΕΚ Β΄1146) απ. Υπ. Οικονομικών. Τραπεζική εγγύηση αντί  φορολογικού αντιπροσώπου Άρθρ.4.-Σε περίπτωση ευκαιριακής πραγματοποίησης πολιτιστικών, καλλιτεχνικών, αθλητικών, επιστημονικών, εκπαιδευτικών, ψυχαγωγικών ή παρόμοιων εκδηλώσεων στο εσωτερικό της χώρας, αντί του ορισμού φορολογικού αντιπροσώπου, ο υποκείμενος στο φόρο που είναι εγκαταστημένος εκτός Ελλάδος δύναται να καταθέτει εγγυητική επιστολή τραπέζης εγκαταστημένης στην Ελλάδα, η οποία να καλύπτει το ποσό του ΦΠΑ που αναλογεί στα εισιτήρια ή προσκλήσεις που προσκομίζονται για θεώρηση στη ΔΟΥ ή άλλα έσοδα που πραγματοποιεί (διαφημίσεις, κυλικείων κτλ.). Η θεώρηση ενεργείται από την αρμόδια ΔΟΥ του τόπου στον οποίο πραγματοποιείται η εκδήλωση, στο όνομα του εκμεταλλευτή, ο οποίος έχει όλες τις υποχρεώσεις του Κ.Β.Σ. 2.Μετά το πέρας της εκδήλωσης, ο υποκείμενος στο φόρο οφείλει να αποδώσει το φόρο που αναλογεί στα διατεθέντα εισιτήρια ή προσκλήσεις ή άλλα έσοδα που πραγματοποίησε και να προσκομίσει για ακύρωση τα τυχόν αδιάθετα εισιτήρια. Η καταβολή του φόρου γίνεται με υποβολή έκτακτης προσωρινής δήλωσης στην αρμόδια ΔΟΥ. Μετά δε την καταβολή του αναλογούντος φόρου αποδεσμεύεται η κατατεθείσα εγγύηση. Παύση εργασιών φορολογικού αντιπροσώπου Άρθρ.5.-Σε περίπτωση που έπαυσε να ισχύει η εντολή αντιπροσώπευσης, λόγω ανάκλησης αυτής ή από οποιαδήποτε άλλη αιτία, ο φορολογικός αντιπρόσωπος υποχρεούται να υποβάλλει δήλωση παύσης εργασιών, κατά τις διατάξεις της περίπτ. γ΄ της παρ. 1 του άρθρ. 29, καθώς και τις δηλώσεις των άρθρ. 29, παρ. 5, περιπτ. β΄ και δ΄ και 31 παρ. 1 του  Νόμ. 1642/86, όπως ισχύει, μέχρι του χρόνου παύσης των εργασιών. Σε περίπτωση αλλαγής του φορολογικού αντιπροσώπου υποβάλλεται σχετική δήλωση μεταβολών από τον προηγούμενο φορολογικό αντιπρόσωπο στην αρμόδια ΔΟΥ. Τέλος έναρξης επιτηδεύματος Άρθρ.6.-Για την εφαρμογή των διατάξεων της παρ. 6 του άρθρ. 19 του Νόμ. 1882/90, όπως ισχύει: α)η νομική μορφή και τα μέλη προσδιορίζονται με υπεύθυνη δήλωση του Νόμ. 1599/86 του φορολογικού αντιπροσώπου εφόσον αυτά δεν προκύπτουν από το πληρεξούσιο έγγραφο, β)ως τόπος άσκησης δραστηριότητας θεωρείται ο τόπος της έδρας ή του κεντρικού του φορολογικού αντιπροσώπου. Λοιπές διατάξεις Άρθρ.7.-1.Οι υποχρεώσεις για τη θεώρηση στοιχείων κατ’ εφαρμογή των διατάξεων του πρώτου και δεύτερου εδαφίου της παρ. 8 του άρθρ. 36 του Π.Δ. 186/92 κρίνεται μόνο ως προς τα πρόσωπα των εντολέων. 2.Οι υποχρεώσεις για ασφαλιστική ενημερότητα και εγγραφή στα Επιμελητήρια κατ’ εφαρμογή των διατάξεων του τρίτου και τέταρτου εδαφίου της παρ. 8 του άρθρ. 36 του Π.Δ. 186/92 δεν εφαρμόζονται για τα πρόσωπα των εντολέων. 3.Ο εντολέας ευθύνεται αλληλεγγύως με τον φορολογικό αντιπρόσωπό του για την εφαρμογή των διατάξεων του Νόμ. 1642/86, όπως ισχύει. 4.Από την έναρξη ισχύος της παρούσας παύουν να ισχύουν οι διατάξεις του άρθρ. 4 της αριθ. 1002413/203/24/0014/ΠΟΛ.1004/93 απόφασής μας. Έναρξη ισχύος Άρθρ.8.-Η απόφαση αυτή που ισχύει από την έκδοσή της, να δημοσιευθεί στην Εφημερίδα της Κυβερνήσεως. (Αντί για σελ. 136,443) Σελ. 136,443(α) Τεύχος 1438 Σελ. 5 Βιβλία και Φορολογικά Στοιχεία 27.Β.δ.103 